ᱚᱯᱚᱨᱱᱟ ᱯᱳᱯᱟᱛ

ᱚᱯᱚᱨᱱᱟ ᱯᱳᱯᱟᱛ (ᱡᱟᱱᱟᱢ ᱑᱘ ᱡᱟᱱᱩᱣᱟᱨᱤ ᱑᱙᱗᱘) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱵᱮᱰᱢᱤᱱᱴᱚᱱ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱑᱙᱙᱗ ᱠᱷᱚᱱ ᱒᱐᱐᱖ ᱛᱟᱞᱟᱨᱮ ᱱᱩᱭ ᱫᱚ ᱙ ᱡᱮᱠᱷᱟ ᱥᱤᱱᱤᱭᱚᱨ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱫᱟᱲᱮ ᱠᱟᱛᱮ ᱨᱮᱠᱚᱰ ᱵᱮᱱᱟᱣ ᱞᱮᱫ ᱟᱭ ᱾ 

 ᱯᱩᱭᱞᱩ ᱡᱤᱭᱚᱱ 
ᱚᱯᱚᱨᱱᱟ ᱯᱳᱯᱟᱛ ᱫᱚ ᱑᱘ ᱡᱟᱱᱩᱣᱟᱨᱤ ᱑᱙᱗᱘ ᱨᱮ ᱢᱤᱫ ᱜᱩᱡᱽᱨᱟᱛᱤ ᱚᱲᱟᱜ ᱨᱮ ᱢᱩᱢᱵᱟᱭ,ᱢᱚᱦᱟᱨᱟᱥᱴᱨᱚ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱞᱟᱞᱡᱤ ᱯᱳᱯᱟᱛ ᱟᱨ ᱟᱡ ᱟᱭᱳ ᱫᱚ ᱦᱤᱱᱟ ᱯᱳᱯᱟᱛ ᱠᱟᱱᱟ ᱠᱤᱱ ᱾ ᱚᱯᱚᱨᱱᱟ ᱫᱚ ᱢᱩᱢᱵᱟᱭ ᱨᱮᱭᱟᱜ ᱡ.ᱵ. ᱯᱮᱛᱤᱛ ᱦᱟᱭᱥᱠᱩᱞ ᱨᱮᱭ ᱚᱞ ᱞᱮᱫ ᱛᱟᱦᱮᱸᱱ ᱾ ᱢᱟᱸᱣᱩᱴ ᱠᱟᱨᱢᱮᱞ ᱠᱚᱞᱮᱡᱽ, ᱵᱟᱝᱜᱟᱞᱳᱨ ᱨᱮ ᱠᱚᱞᱮᱡᱽ ᱫᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱢᱩᱢᱵᱟᱭᱤ ᱭᱩᱱᱤᱵᱷᱚᱨᱥᱤᱴᱤ ᱠᱷᱚᱱ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤᱭ ᱦᱟᱛᱟᱣ ᱞᱮᱫ-ᱟ ᱾

 ᱴᱨᱮᱱᱤᱝ ᱠᱚ 
ᱚᱯᱚᱨᱱᱟ ᱫᱚ ᱑᱙᱘᱖ ᱨᱮ ᱢᱩᱢᱵᱟᱭ ᱠᱷᱚᱱ ᱵᱮᱰᱢᱤᱱᱴᱚᱱ ᱠᱷᱮᱞ ᱮ ᱮᱛᱦᱚᱵ ᱠᱮᱫ-ᱟ ᱾ ᱱᱩᱭ ᱫᱚ ᱡᱚᱠᱷᱚᱱ ᱘ ᱥᱟᱞ-ᱮ ᱛᱟᱦᱮᱸ ᱠᱟᱱᱟ ᱚᱱᱤᱞ ᱯᱨᱚᱫᱷᱟᱱ ᱴᱷᱮᱱ ᱠᱚ ᱠᱳᱪᱤᱝ ᱦᱚᱪᱚ ᱠᱮᱫᱮᱭᱟ ᱾ ᱛᱚᱵᱮ ᱚᱱᱤᱞ ᱯᱨᱚᱫᱷᱟᱱ ᱫᱚ ᱟᱡ ᱵᱟᱵᱟ ᱛᱤᱠᱤᱱ ᱮ ᱢᱮᱛᱟᱫ ᱠᱤᱱᱟ ᱱᱩᱭ ᱠᱩᱲᱤ ᱜᱤᱫᱽᱨᱟ. ᱫᱚ ᱤᱧ ᱮᱢᱟᱧ ᱯᱮ ᱟᱨ ᱱᱩᱭ ᱫᱚ ᱤᱱᱰᱤᱭᱟᱱ ᱵᱮᱰᱢᱤᱱᱴᱚᱱ ᱞᱟ.ᱜᱤᱱ ᱤᱧ ᱛᱮᱭᱟᱨ ᱠᱟᱭᱟ ᱾ ᱚᱱᱤᱞ ᱯᱨᱚᱫᱷᱟᱱ ᱫᱚ ᱱᱮᱥᱱᱟᱞ ᱪᱟᱢᱯᱤᱭᱟᱱ ᱮ ᱛᱟᱦᱮᱸ ᱠᱟᱱᱟ ᱾ ᱛᱚᱵᱮ ᱚᱱᱟ ᱠᱷᱟ.ᱛᱤᱨ ᱚᱯᱚᱨᱱᱟ ᱦᱚᱸ ᱱᱚᱝᱠᱟᱭ ᱵᱮᱱᱟᱣ ᱫᱟᱲᱮᱟᱭᱟ ᱢᱮᱱᱛᱮ ᱢᱚᱱᱚᱛ ᱮ ᱮᱢ  ᱠᱮᱫ-ᱟ ᱾ 

᱑᱙᱙᱔ ᱨᱮ ᱵᱮᱝᱜᱽᱞᱳᱨ ᱨᱮᱭᱟᱜ ᱯᱨᱚᱠᱟᱥ ᱯᱟᱫᱳᱠᱳᱱ ᱵᱮᱰᱢᱤᱱᱴᱚᱱ ᱟᱠᱟᱰᱮᱢᱤ ᱨᱮ ᱴᱨᱮᱱᱤᱝ ᱮᱦᱚᱵ ᱠᱮᱫ ᱟᱭ ᱾ ᱯᱨᱚᱠᱟᱥ ᱯᱟᱫᱳᱠᱳᱱ, ᱫᱚ ᱥᱮᱫᱟᱭ ᱤᱸᱜᱽᱞᱚᱸᱰ ᱪᱚᱢᱯᱤᱭᱟᱱ ᱛᱟᱦᱮᱸ ᱞᱮᱱᱟᱭ ᱾ ᱛᱚᱵᱮ ᱚᱸᱰᱮ ᱡᱚᱭᱮᱱ ᱛᱟᱭᱚᱢ ᱚᱯᱚᱨᱱᱟ ᱫᱚ ᱟᱡᱟᱜ ᱯᱷᱤᱴᱱᱮᱥ ᱵᱟᱠᱷᱨᱟ ᱴᱨᱮᱱᱤᱝ ᱦᱟᱛᱟᱣ ᱥᱟᱶ ᱤᱱᱴᱚᱨᱱᱮᱥᱱᱟᱞ ᱞᱮᱵᱚᱞ ᱨᱮ ᱪᱤᱠᱟᱛᱮ ᱱᱟᱯᱟᱭ ᱨᱮᱠᱚᱰ ᱠᱚ ᱵᱮᱱᱟᱣ ᱦᱩᱭᱩᱜ-ᱟ ᱚᱱᱟ ᱠᱚᱭ ᱥᱮᱬᱟ ᱟᱫᱮᱭᱟ ᱾

ᱱᱚᱝᱠᱟ ᱜᱮ ᱫᱤᱱ ᱵᱚᱫᱚᱞᱮᱱ ᱵᱤᱫᱟ.ᱞ ᱚᱯᱚᱨᱱᱟ ᱫᱚ ᱒᱐᱐᱒ ᱨᱮ ᱥᱯᱳᱴᱥ ᱚᱛᱷᱟᱨᱤᱴᱤ ᱚᱯᱷ ᱤᱱᱰᱤᱭᱟ ᱴᱨᱮᱱᱤᱝ ᱥᱮᱱᱴᱚᱨ(Sports Authority of India training centre),ᱠᱮᱱᱜᱮᱨᱤ,ᱵᱟᱝᱜᱟᱞᱳᱨ ᱨᱮᱭ ᱡᱚᱭᱮᱱ ᱠᱮᱫᱼᱟ ᱾ ᱱᱚᱰᱮ ᱫᱚ ᱜᱟᱱᱜᱩᱞᱟ ᱯᱨᱚᱥᱟᱫᱽ ᱴᱷᱮᱱ ᱠᱷᱚᱱ ᱟᱭᱢᱟ ᱞᱮᱠᱟᱱ ᱴᱮᱠᱴᱤᱥ ᱠᱚ ᱥᱮᱪᱮᱫ ᱞᱮᱱᱟᱭ ᱾ 

 ᱠᱟ.ᱢᱤ ᱠᱟᱨᱱᱟᱢᱟ 
᱑᱙᱙᱗ ᱨᱮ ᱚᱯᱚᱨᱱᱟ ᱫᱚ ᱯᱩᱭᱞᱩ ᱫᱷᱟᱣ ᱟᱡᱟᱜ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱦᱟᱭᱫᱽᱨᱟᱵᱟᱫᱽ ᱨᱮ ᱦᱟᱛᱟᱣ ᱞᱮᱫ ᱟᱭ ᱾ ᱒᱐᱐᱖ ᱫᱷᱟ.ᱵᱤᱡ ᱟᱡ ᱜᱮ ᱱᱚᱣᱟ ᱫᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱯᱨᱚᱠᱟᱥ ᱯᱟᱫᱳᱠᱳᱱ ᱟᱜ ᱱᱮᱥᱱᱟᱞ ᱮᱴᱨᱮᱠᱟᱰ ᱡᱤᱛᱠᱟ.ᱨ ᱠᱟᱛᱮ ᱙ ᱜᱚᱴᱟᱝ ᱞᱟᱜᱟᱛᱟᱨ ᱱᱮᱥᱱᱟᱞ ᱮᱠᱞᱟ ᱴᱟᱭᱴᱚᱞ ᱚ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ 
ᱡᱟᱱᱩᱣᱟᱨᱤ ᱒᱐᱐᱖ ᱨᱮ ᱱᱩᱭ ᱫᱚ ᱑᱕ ᱥᱟᱞ ᱨᱤᱱᱤᱡ ᱥᱟᱭᱱᱟ ᱱᱮᱦᱣᱟᱞ ᱥᱟᱶ ᱡᱤᱛᱠᱟ.ᱨ ᱠᱟᱛᱮ ᱒᱗ ᱩᱢᱮᱨ ᱨᱮ ᱙ ᱡᱮᱠᱷᱟ ᱱᱮᱥᱱᱟᱞ ᱥᱤᱱᱤᱭᱚᱨ ᱴᱟᱭᱴᱚᱞ ᱮ ᱟᱢᱮᱴ ᱟᱱ ᱛᱟᱦᱮᱸᱫ ᱾ 

ᱚᱯᱚᱨᱱᱟ ᱫᱚ ᱤᱱᱴᱚᱨᱱᱮᱥᱱᱟᱞ ᱞᱮᱵᱚᱞ ᱨᱮ ᱵᱟᱨᱭᱟ ᱚᱞᱤᱢᱯᱤᱠ ᱠᱷᱮᱞ, ᱢᱤᱫᱴᱟᱝ ᱮᱥᱤᱭᱟᱱ ᱜᱮᱢᱥ, ᱑᱙᱙᱖ ᱨᱮ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟ. ᱟᱨ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱯᱩᱱᱭᱟᱹ ᱢᱮᱰᱟᱞ ᱠᱚ ᱧᱟᱢ ᱟᱠᱟᱫ ᱟᱭ ᱾ 
ᱱᱚᱝᱠᱟ ᱠᱷᱮᱞ ᱠᱟᱛᱮ ᱟᱨ ᱨᱮᱠᱚᱰ ᱠᱚ ᱥᱟᱯᱲᱟᱣ ᱠᱟᱛᱮ ᱚᱯᱚᱨᱱᱟ ᱫᱚ ᱣᱟᱨᱞᱰ ᱨᱮ ᱑᱖ ᱱᱚᱢᱵᱟᱨ ᱯᱳᱡᱤᱥᱚᱱ ᱨᱮ ᱛᱟᱦᱮᱸ ᱠᱟᱱᱟᱭ ᱾

 ᱨᱤᱴᱟᱭᱟᱨᱢᱮᱱᱴ(Retirement) 
᱑᱗ ᱥᱟᱞ ᱵᱮᱰᱢᱤᱱᱴᱚᱱ ᱠᱷᱮᱞ ᱠᱟᱛᱮ, ᱜᱚᱱᱴᱷᱮ ᱨᱮ ᱡᱚᱠᱷᱚᱱ ᱛᱤᱱᱟᱹᱝ ᱮᱴᱠᱮᱴᱚᱬᱮ ᱠᱚ ᱦᱩᱭᱮᱱ ᱛᱟᱭᱚᱢ ᱚᱯᱚᱨᱱᱟ ᱫᱚ ᱒᱐᱐᱖ ᱨᱮ ᱠᱷᱮᱞ ᱡᱤᱭᱚᱱ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱨᱮ ᱱᱩᱭᱟᱜ ᱨᱮᱠᱚᱰ ᱫᱚ ᱱᱮᱛᱟᱨ ᱫᱷᱟ.ᱵᱤᱡ ᱵᱟᱠᱚ ᱛᱟᱞᱚᱢ ᱯᱟᱨᱚᱢ ᱟᱠᱟᱫ ᱛᱟᱭᱟ ᱾

ᱡᱤᱨᱟᱹᱣ ᱦᱟᱛᱟᱣ ᱛᱟᱭᱚᱢ ᱚᱯᱚᱨᱱᱟ ᱫᱚ ᱒᱐᱑᱕ ᱫᱷᱟ.ᱵᱤᱡ ᱤᱱᱰᱤᱭᱟᱱ ᱚᱭᱮᱞ ᱠᱚᱨᱯᱳᱨᱮᱥᱚᱱ, ᱢᱩᱢᱵᱟᱭ ᱨᱮᱭ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾

ᱥᱮᱪᱮᱫᱚᱜ
ᱚᱯᱚᱨᱱᱟ ᱯᱳᱯᱟᱛ ᱤᱱᱰᱤᱭᱟᱱ ᱵᱮᱰᱢᱤᱱᱴᱚᱱ ᱞᱤᱜᱽ ᱨᱮ ᱢᱩᱢᱵᱟᱭ ᱢᱟᱥᱴᱚᱨ ᱵᱮᱱᱟᱜ ᱞᱟ.ᱜᱤᱱ ᱠᱚ ᱴᱨᱮᱱᱤᱝ ᱞᱮᱫᱮᱭᱟ ᱾ 

 ᱟᱣᱟᱰ ᱠᱚ 
ᱚᱯᱚᱨᱱᱟ ᱫᱚ ᱒᱐᱐᱕ ᱨᱮ, ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱠᱷᱮᱞ ᱠᱚ ᱞᱟ.ᱜᱤᱱ ᱢᱟᱨᱟᱝ ᱥᱤᱨᱯᱷᱟ. ᱚᱨᱡᱩᱱ ᱟᱣᱟᱰ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾

ᱭ.ᱥ. ᱨᱤᱱᱤᱡ ᱥᱮᱠᱨᱮᱴᱟᱨᱤ ᱦᱤᱞᱞᱟᱨᱤ ᱠᱞᱤᱱᱴᱚᱱ ᱢᱤᱫ ᱡᱮᱠᱷᱟ ᱜᱞᱳᱵᱟᱞ ᱥᱯᱳᱴᱥ ᱢᱚᱱᱤᱴᱳᱨᱤᱝ ᱯᱨᱳᱜᱽᱨᱟᱢ(Global Sports Mentoring Programme) ᱞᱟ.ᱜᱤᱱ ᱣᱟᱨᱞᱰ ᱨᱮᱱ ᱱᱟᱯᱟᱭ ᱱᱟᱯᱟᱭ ᱛᱤᱨᱞᱟ. ᱠᱷᱮᱞᱚᱸᱰᱤᱭᱟ. ᱠᱚ ᱵᱟᱪᱷᱟᱣᱼ 
 ᱮᱫ ᱠᱚ ᱛᱟᱦᱮᱸᱫ ᱾ ᱛᱚᱵᱮ ᱚᱱᱟ ᱨᱮ ᱠᱚ ᱵᱟᱪᱷᱟᱣ ᱟᱠᱟᱱ ᱑᱗ ᱜᱚᱴᱟᱝ ᱠᱷᱮᱞᱚᱸᱰᱤᱭᱟ. ᱵᱷᱤᱛᱤᱨ ᱨᱮ ᱚᱯᱚᱨᱱᱟ ᱦᱚᱸᱭ ᱛᱟᱦᱮᱸ ᱞᱮᱱᱟ ᱾ ᱱᱚᱣᱟ ᱨᱮᱱᱟᱜ ᱡᱚᱥ ᱫᱚ ᱣᱟᱨᱞᱰ ᱨᱤᱱ ᱛᱤᱨᱞᱟ. ᱠᱷᱮᱞᱚᱸᱰᱤᱭᱟ. ᱠᱚ ᱥᱟᱦᱮᱫ ᱜᱚᱲᱚ ᱟᱠᱚᱣᱟ ᱵᱚᱱ ᱾

 ᱥᱟᱞ ᱜᱷᱤᱱᱤ ᱡᱤᱛ ᱟᱨ ᱨᱮᱠᱚᱵ ᱠᱚ  
᱑᱙᱘᱙

ᱯᱩᱭᱞᱩ ᱫᱷᱟᱣ ᱵᱟᱝᱜᱟᱞᱳᱨ ᱨᱮ ᱱᱮᱥᱱᱟᱞ ᱞᱮᱵᱚᱞ ᱠᱷᱮᱞ ᱨᱮ ᱚᱯᱚᱨᱱᱟ ᱫᱚ (᱑᱒ ᱠᱷᱚᱱ ᱞᱟᱛᱟᱨ) ᱨᱮ ᱱᱮᱥᱱᱟᱞ ᱴᱟᱭᱴᱚᱞ ᱡᱤᱛᱠᱟ.ᱨ ᱞᱮᱱᱟᱭ ᱾

᱑᱙᱙0

ᱱᱚᱣᱟ ᱥᱮᱨᱢᱟ ᱫᱚ ᱚᱯᱚᱨᱱᱟ (᱑᱕ ᱥᱟᱞ ᱠᱷᱚᱱ ᱞᱟᱛᱟᱨ) ᱠᱷᱮᱞ ᱚᱠᱛᱚ ᱱᱮᱥᱱᱟᱞ ᱞᱮᱵᱚᱞ ᱨᱚᱱᱚᱨᱥ ᱚᱯ ᱫᱟᱲᱮ ᱞᱮᱱᱟᱭ ᱾ 

᱑᱙᱙᱑

ᱱᱚᱣᱟ ᱥᱮᱨᱢᱟ ᱫᱚ ᱱᱮᱥᱱᱟᱞ ᱥᱚᱵᱽ-ᱡᱩᱱᱤᱭᱚᱨ ᱠᱩᱲᱤ (᱑᱕ ᱠᱷᱚᱱ ᱞᱟᱛᱟᱨ) ᱠᱚᱣᱟᱜ ᱴᱟᱭᱴᱮᱞ ᱡᱤᱛᱠᱟ.ᱨ ᱞᱮᱱᱟᱭ ᱾

᱑᱙᱙᱒

ᱱᱚᱣᱟ ᱥᱟᱞ ᱨᱮ ᱫᱚ ᱱᱮᱥᱱᱟᱞ ᱥᱚᱵᱽ-ᱡᱩᱱᱤᱭᱚᱨ ᱠᱩᱲᱤ ᱠᱚᱣᱟᱜ ᱠᱷᱮᱞ (᱑᱕ ᱠᱷᱚᱱ ᱞᱟᱛᱟᱨ) ᱠᱷᱚᱱ ᱚᱰᱚᱠ ᱮᱱᱟᱭ ᱟᱨ ᱡᱩᱱᱤᱭᱚᱨ ᱠᱩᱲᱤ ᱠᱚᱣᱟᱜ ᱠᱷᱮᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱯᱷᱟᱭᱱᱟᱞ ᱡᱤᱛᱠᱟ.ᱨ ᱮᱱᱟᱭ ᱾

ᱮᱱᱠᱷᱟᱱ ᱡᱟᱠᱟᱨᱛᱟ ᱨᱮ ᱦᱩᱭ ᱟᱠᱟᱱ ᱚᱱᱟ ᱥᱮᱨᱢᱟ ᱨᱮᱭᱟᱜ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱵᱷᱟᱜᱽ ᱦᱟᱛᱟᱣ ᱠᱮᱫ ᱟᱭ ᱾ ᱱᱚᱣᱟ ᱫᱚ ᱟᱡᱟᱜ ᱢᱮᱰᱮᱱ (maiden) ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱛᱟᱦᱮᱸ ᱞᱮᱱ ᱛᱟᱭᱟ ᱾

᱑᱙᱙᱓

ᱱᱚᱣᱟ ᱥᱮᱨᱢᱟ ᱨᱮ ᱫᱚ ᱯᱩᱱᱮ ᱨᱮ ᱦᱩᱭ ᱟᱠᱟᱱ ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱫᱟᱲᱮ ᱞᱮᱱᱟᱭ ᱾

᱑᱙᱙᱔

ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱠᱷᱚᱱ ᱵᱟᱫᱽ ᱮᱱᱟᱭ ᱾

ᱠᱩᱣᱟᱞᱟ ᱞᱩᱢᱯᱩᱨ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱤᱱᱰᱤᱭᱟ ᱠᱷᱚᱱ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾

ᱯᱟᱨᱟᱜᱩᱭᱮ ᱨᱮ ᱦᱩᱭ ᱞᱮᱱ ᱩᱵᱮᱨ ᱠᱚᱯ ᱨᱮ ᱤᱱᱰᱤᱭᱟᱱ ᱴᱤᱢ ᱨᱮ ᱠᱚ ᱥᱟᱢᱤᱞ ᱞᱮᱫᱮᱭᱟ ᱾ ᱱᱚᱣᱟ ᱥᱮᱨᱢᱟ ᱨᱮᱜᱮ ᱱᱩᱭᱟᱜ ᱫᱚ ᱟᱭᱤᱱᱤᱭᱚᱨ ᱴᱤᱢ ᱨᱮ ᱠᱷᱮᱞ ᱞᱟ.ᱜᱤᱱ ᱩᱢᱮᱨ ᱦᱩᱭ ᱥᱟ.ᱨᱤ ᱞᱮᱱ ᱛᱟᱭᱟ ᱾

᱑᱙᱙᱕

ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱠᱚ ᱵᱟᱫᱽ ᱠᱮᱫᱮᱭᱟ ᱾ ᱢᱮᱱᱠᱷᱟᱱ ᱥᱤᱱᱤᱭᱚᱨ ᱱᱮᱥᱱᱟᱞᱤᱥᱴ ᱨᱮ ᱯᱷᱟᱭᱱᱟᱞ ᱫᱟᱲᱮ ᱞᱮᱱᱟᱭ ᱾

᱑᱙᱙᱖

ᱦᱚᱝᱠᱚᱝ ᱨᱮ ᱦᱩᱭ ᱞᱮᱱ ᱯᱨᱤᱱᱥ ᱮᱥᱤᱭᱟᱱ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱠᱟᱸᱥᱟ ᱢᱮᱰᱟᱞ ᱡᱩᱛᱠᱟ.ᱨ ᱞᱮᱱᱟᱭ ᱾ 

ᱥᱤᱞᱠᱻᱵᱚᱨᱜᱽ,ᱰᱮᱱᱢᱟᱨᱠ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱱᱚᱣᱟ ᱤᱵᱷᱮᱸᱴ ᱨᱮ ᱱᱚᱣᱟ ᱜᱮ ᱤᱱᱰᱤᱭᱟ ᱨᱮᱭᱟᱜ ᱯᱩᱭᱞᱩ ᱢᱮᱰᱟᱞ ᱠᱟᱱᱟ ᱾

ᱯᱩᱱᱮ ᱨᱮ ᱦᱩᱭ ᱟᱠᱟᱱ ᱥᱤᱱᱤᱭᱚᱨ ᱱᱮᱥᱱᱟᱞ ᱨᱮ ᱯᱷᱟᱭᱱᱟᱞᱤᱥᱢ ᱵᱮᱱᱟᱣ ᱮᱱᱟᱭ ᱾ ᱟᱨ ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱙ ᱠᱷᱚᱱ ᱞᱟᱛᱟᱨ) ᱠᱷᱚᱱ ᱠᱚ ᱵᱟᱫᱽ ᱠᱮᱫᱮᱭᱟ ᱾

᱑᱙᱙᱗

ᱵᱟᱨ ᱥᱮᱨᱢᱟ ᱞᱮᱠᱟ ᱨᱚᱱᱚᱨᱥ ᱚᱯ ᱨᱮ ᱛᱟᱦᱮᱸ ᱦᱩᱭ ᱠᱟᱛᱮ ᱚᱯᱚᱨᱱᱟ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱨᱮ ᱢᱚᱱᱡᱩᱥᱟ ᱠᱚᱱᱣᱟᱨ ᱠᱷᱚᱱ ᱡᱤᱛᱠᱟᱹᱨ ᱞᱮᱱᱟᱭ ᱾

᱑᱙᱙᱘

ᱱᱚᱣᱟ ᱥᱮᱨᱢᱟ ᱨᱮ ᱫᱚ ᱚᱯᱚᱨᱱᱟ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱠᱷᱚᱱ ᱠᱚ ᱵᱟᱫᱷ ᱠᱮᱫᱮᱭᱟ ᱾ ᱟᱨ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱮᱠᱞᱟ ᱠᱷᱮᱞ ᱠᱟᱛᱮ ᱨᱩᱯᱟ. ᱢᱮᱰᱟᱞ ᱟᱨ ᱴᱤᱢ ᱨᱮ ᱠᱷᱮᱞ ᱠᱟᱛᱮ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾

ᱵᱮᱝᱠᱚᱠ ᱨᱮᱭᱟᱜ ᱮᱥᱤᱭᱟᱱ ᱜᱮᱢᱥ ᱟᱨ ᱩᱵᱮᱨ ᱠᱚᱯ ᱨᱮ ᱦᱚᱸ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾

ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾

᱑᱙᱙᱙

ᱛᱟᱭᱚᱢ ᱥᱮᱨᱢᱟ ᱠᱷᱚᱱ ᱱᱟᱯᱟᱭ ᱚᱠᱚᱡ ᱠᱷᱮᱞ ᱠᱟᱛᱮ ᱚᱯᱚᱨᱱᱟ ᱫᱚ ᱥᱣᱮᱫᱮᱥ ᱳᱯᱮᱱ ᱨᱮ ᱥᱮᱢᱤ ᱯᱷᱟᱭᱱᱟᱞ ᱟᱨ ᱯᱷᱨᱮᱸᱪ ᱳᱯᱮᱱ ᱨᱮ ᱨᱚᱱᱚᱨᱥ ᱚᱯ ᱠᱷᱮᱞ ᱞᱮᱫ ᱟᱭ ᱾ 

ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (ᱮᱠᱞᱟ) ᱠᱷᱚᱱ ᱵᱟᱫᱽ ᱮᱱ ᱛᱟᱭᱟᱢ ᱱᱩᱭ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (ᱡᱚᱲ ᱛᱮ) ᱨᱮ ᱨᱚᱱᱚᱨᱥ ᱚᱯ ᱨᱮ ᱟᱠᱚᱴ ᱮᱱᱟᱭ 
ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱮ ᱡᱤᱛᱠᱟ.ᱨ ᱞᱮᱱ ᱛᱟᱦᱮᱸᱫ ᱾

᱒000

᱒᱐᱐ ᱨᱮ ᱥᱤᱰᱱᱤ ᱚᱞᱚᱢᱯᱤᱠ ᱨᱮ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱚᱯᱚᱨᱱᱟ ᱫᱚ ᱵᱮᱰᱢᱤᱱᱴᱚᱱ ᱮ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾ 

ᱩᱵᱮᱨ ᱠᱚᱯ ᱨᱮ ᱦᱚᱸ ᱟᱡ ᱜᱮ ᱠᱷᱮᱞ ᱞᱮᱫ ᱟᱭ ᱾ 

ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱠᱷᱚᱱ ᱦᱚᱸ ᱠᱚ ᱵᱟᱫᱽ ᱠᱮᱫᱮᱭᱟ ᱾

᱒00᱑

ᱱᱚᱣᱟ ᱥᱮᱨᱢᱟ ᱨᱮ ᱦᱚᱸ ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾

᱒00᱒

ᱢᱟᱱᱪᱮᱥᱴᱚᱨ ᱨᱮ ᱦᱩᱭ ᱟᱠᱟᱱ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱱᱩᱭ ᱮᱠᱞᱟ ᱜᱮ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱᱟᱭ ᱾

ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱩᱵᱮᱨ ᱠᱚᱯ ᱠᱷᱮᱠ ᱞᱮᱫ ᱟᱭ ᱾

᱒00᱓

ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾

᱒00᱔

ᱟᱛᱷᱮᱱᱥ,ᱜᱨᱤᱥ ᱨᱮ ᱦᱩᱭ ᱟᱠᱟᱱ ᱚᱞᱤᱢᱯᱤᱠ ᱜᱮᱢᱥ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾ ᱱᱩᱭ ᱫᱚ ᱯᱮ-ᱯᱮ ᱫᱷᱟᱣ ᱨᱩᱯᱟ. ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱ ᱢᱤᱭᱟ ᱚᱩᱰᱤᱱᱟ ᱥᱟᱶ ᱠᱣᱟᱴᱚᱨ ᱯᱷᱟᱭᱱᱟᱞ ᱨᱮᱭ ᱦᱟᱨᱟᱣ ᱞᱮᱫᱮᱭᱟ ᱾

ᱱᱚᱣᱟ ᱥᱮᱨᱢᱟ ᱫᱚ ᱱᱩᱭ ᱩᱵᱮᱨ ᱠᱟᱯ ᱮ ᱠᱷᱮᱞ ᱞᱮᱫ-ᱟ ᱾

᱒00᱖

ᱱᱚᱣᱟ ᱥᱮᱨᱢᱟ ᱫᱚ ᱜᱚᱱᱴᱷᱮ ᱡᱚᱠᱷᱚᱢ ᱡᱟ.ᱥᱛᱤ ᱮᱱ ᱛᱟᱭᱟ ᱾ ᱚᱱᱠᱟ ᱛᱮᱜᱮ ᱥᱤᱱᱤᱭᱚᱨ ᱱᱮᱥᱱᱟᱞ ᱠᱷᱮᱞ ᱠᱟᱛᱮ ᱙ ᱫᱷᱟᱣ ᱞᱟᱹᱜᱤᱱ ᱟᱡᱟᱜ ᱴᱟᱭᱴᱚᱞ ᱮ ᱟᱢᱮᱴ ᱞᱮᱫ-ᱟ ᱾ ᱚᱱᱟ ᱠᱷᱟ.ᱛᱤᱨ ᱡᱚᱭᱯᱩᱨ ᱨᱮ ᱦᱩᱭ ᱟᱠᱟᱱ ᱩᱵᱮᱨ ᱠᱚᱯ ᱨᱮ ᱵᱷᱟᱜᱽ ᱦᱟᱛᱟᱣ ᱠᱮᱫ ᱟᱭ ᱾ 

ᱢᱮᱞᱵᱚᱨᱱ, ᱚᱥᱴᱨᱮᱞᱤᱭᱟ ᱨᱮ ᱯᱮ ᱫᱷᱟᱣ ᱞᱟ.ᱜᱤᱱ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱠᱷᱮᱞ ᱠᱮᱫ ᱟᱭ ᱾ ᱱᱚᱣᱟ ᱜᱮ ᱛᱟᱭ ᱟᱡᱟᱜ ᱢᱩᱪᱟ.ᱫ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱾ ᱛᱤᱨᱞᱟ. ᱠᱚᱣᱟᱜ ᱮᱠᱞᱟ ᱠᱷᱮᱞ ᱨᱮ ᱠᱣᱟᱴᱚᱨ ᱯᱷᱟᱭᱱᱟᱞ ᱥᱮᱴᱮᱨ ᱮᱱᱟᱭ ᱟᱨ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱᱟᱭ ᱾ 

ᱚᱱᱟ ᱛᱟᱭᱚᱢ ᱱᱚᱣᱟ ᱴᱷᱚᱬᱮᱧ ᱦᱟ.ᱥᱩ ᱵᱟᱝ ᱪᱟᱵᱟ ᱞᱮᱱ ᱛᱟᱭᱟ ᱛᱚᱵᱮ ᱚᱱᱟ ᱛᱮᱜᱮ ᱠᱷᱮᱞ ᱠᱷᱚᱱᱟᱜ ᱫᱚ ᱡᱤᱨᱟᱹᱣ ᱦᱟᱛᱟᱣ ᱦᱩᱭ ᱟᱫᱮᱭᱟ ᱾

ᱥᱟ.ᱠᱷᱭᱟᱹᱛ

ᱵᱟ.ᱲᱛᱤ ᱡᱚᱱᱚᱲ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱱᱰᱤᱭᱟᱹ